Idoia Fernández Fernández

Idoia Begoña Fernandez Fernandez (Portugalete, Bizkaia, 1961) pedagogoa eta irakaslea da Bizkaiko EHUn.  Hezkuntza Zientzietan doktorea da.

 Bizialdia 
Idoia Begoña Fernandez Fernandez Bizkaiko Portugalete herrian jaio zen 1961 urtean. Ezker aldeko ikastoletan egin zituen oinarrizko ikasketak diktadura garaian. 1984an Deustuko Unibertsitatean Filosofia eta Hezkuntza zientzietako fakultatean Pedagogian lizentziatu zen. 1993an Pedagoiako Doktoregoa lortu zuen "Oroimenaren hitza. Ikastolen mogimenduaren historia, 1960-1975" izeneko tesiarekin.

 Lan ibilbidea 
1977tik 1988ra AEKren (Alfabetatze eta Euskalduntze Koordinakundea) Getxoko Euskaltegian irakasle aritu zen. 

1997an UPV/EHUko irakasle titularra bihurtu zen da. 2009an "IkasGura Hezkuntza Aldaketa Unibertsitatean" ikerketa taldean hasi zen lanean, denborarekin Pedagogia, Psikologia, Soziologia, Medikuntza eta Arte Ederren arloko hogei ikertzailek baino gehiago taldean parte hartu dutelarik. 

Creative Learning and Networking for European Innovation edo CREANOVA izeneko ekimenean ere parte hartu zuen, Europear Kominsioaren diruekin lagunduta.

2010ean Unibertsitateko SAE HELAZ zerbitzuko burua izan zen.

2017 eta 2021 urteen artean UPV/EHUko Berrikuntzaren, Gizarte Konpromisoaren eta Kulturgintzaren Errektoreorde lanetan jardun zuen.

2024tik REDU (Unibertsitate Irakaskuntzako Sarea) elkarteko lehendakaria da. Aukeratu zutenean honela adierazi zuen:"Zuzendaritza Batzorde berrirako bederatzi laguneko taldea osatu dugu, irakaskuntzaren esparruan oso garrantzitsuak diren unibertsitateetatik datozenak eta hainbat esperientzia eta proiektutan aldez aurretik parte hartu dutenak. Erronka horri ilusioz eta konpromisoz helduko diogu, eta oso argi izango dugu ahalegina egin behar dela unibertsitateko irakaskuntza ikerketan eta ebidentzia zientifikoan oinarritu dadin, nazioartean gertatzen ari den bezala. Unibertsitateak eta haien prestakuntza-, ebaluazio- eta kalitate-zerbitzuak, bai eta esparru horren ardura duten pertsona akademikoak ere, gure aliatu naturalak izango dira"Berarekin batera, batzordeko kideak hauxek dira: Max Turull Rubinat (Universitat de Barcelona) idazkari lanetan, Manel Fandos (URV)  diruzaina, Mònica Feixas i Condom (PH Zürich)  Javier Hoyuelos Alvaro (UBU)  Noelia Ibarra Rius (Universidad de Valenccia)  José Luís Padilla Garcia (Universiodad de Granada)  Maria Ripollés i Andreu (Universidad Jaume I)  eta Macarena Trujillo Guillen (Universidad Politécnica de Valencia) . 

 Erreferentziak 

 Kanpo estekak 

 Fernandezen EHUko orrialde instituzionala
 Idoia Fernandezen argitalpenak Inguma atarian (38)
 Fernandezen aipamenen web orria Google Scholarren
 Idoia Fernandezen profila ResearchGate atarian
 Scopus Atariaren datuak Fernadezi buruz
 Dialnet atarian Fernandezen ekoizpena eta aipamenak

Kategoria:Portugaletetarrak
Kategoria:Euskal Herriko Unibertsitateko irakasleak
Kategoria:Emakume pedagogoak
Kategoria:Euskal Herriko pedagogoak
Kategoria:Emakume irakasleak
Kategoria:Deustuko Unibertsitateko ikasleak